Витомир Бодянєц

компонованє, соло шпиванєПохованина теметове у Руским КерестуреПрипознаняОрден роботи зоз стриберним венцом,
Искри култури КПЗ Войводини, 

Златна значка КПЗ Сербиї, 

Октоберска награда општини Кула
Витомир Бодянєц (*6. юлий 1932—†20. юний 1995) учитель, културни дїяч, ґлумец-аматер, хорски дириґент и композитор.

 Биоґрафия 

Витомир Бодянєц ше народзел 6. юлия 1932. року у Руским Керестуре. Оцец Янко, ремесельнїк, мац Мелана родз. Ґовля. Витомир мал младшу шестру Меланию. Основну школу и нїзшу ґимназию закончел у Руским Керестуре а Учительску школу закончел у Суботици 1951. року. Першу учительску службу достал у першираз по Другей шветовей войни обновених комбинованих оддзелєньох основней школи з руским наставним язиком у Новим Садзе 1952. року. Ту ше вон такой уключує и до роботи драмскей, музичней и танєчней секциї тедишнього КПД Максим Горки. У Новим Садзе службовал лєм єден школски рок, бо бул поволани одслужиц воєни рок. По одслуженю войска службує у Руским Керестуре як учитель (1954–1956), потим бул директор школи Основней школи Петро Кузмяк (1957-1960). Од 1960. по 1963. рок службує у Новим Орахове, а вец ше враца до Руского Керестура дзе роби як учитель (1963-1964). Вшадзи дзе службовал уключовал ше и до културно-уметнїцкей дїялносци, окреме до театралней.    

Витомир Бодянєц ше винчал зоз Олґу Югас (родз. 1934. року, Бачинци) 2. мая 1954. року. У малженстве мали два дзивки Златицу и Оливеру.

Витомир Бодянєц 1964. року прешол робиц до керестурского Дому култури на длужносц директора и на тей длужносци бул на три заводи: 1964-1967, 1971-1974 и 1979-1982. У медзичаше вон у Доме култури робел и як уметнїцки руководитель по 1983. рок кед пошол до пензиї. Медзитим, як драмски аматер Витомир Бодянєц бул континуовано активни аж по конєц 1991. року у рамикох Керестурскей сцени Руского народного театра Дядя.

  Дїялносц у театре 

По конєц 1969. року, кед почал з роботу Аматерски руски театер Дядя, Витомир Бодянєц уж мал за собу одбавени 18 реґистровани улоги и два самостойни режиї. Под час службованя у Руским Керестуре на длужносци директора Дома култури и (познєйше) уметнїцкого руководителя, активно ґлуми у рамикох Керестурскей сцени АРТ Дядя, знїма, як шпивач, руски народни шпиванки у Радио Новим Садзе и ґлуми у велїх радио драмох и гумористичних скечох. Од 1972. року почина и компоновац руски шпиванки у народним духу.

Витомир Бодянєц, вєдно зоз Миколом Скубаном, Ану Рацову, Драґеном Колєсаром и ище даскелїма рускима театралнима аматерми означел єден значни период у историї театралного живота южно - славянских Руснацох. Його мено и мена спомнутих особох слижи як репер у розвойних фазох руского театралного живота. Вон ше зоз театралну дїялносцу почал занїмац у перших рокох после Другей шветовей войни. Любов ґу театру нашлїдзел од оца Янка хтори ше ище 1936. року уключел до театралней роботи и участвовал у представох хтори теди пририхтовали керестурски дилетантни. Мено Витомира Бодянца першираз зазначене у писаних жридлох зоз 1946. року кед як школяр керестурскей нїзшей ґимназиї ґлумел у театралним фалаце Михайла Ковача Звада.  Як режисер першираз є зазначени 1955. року.    

Витомир Бодянєц ґлумел у 41 театралним фалаце, 4 раз ше зявел як режисер а двараз бул асистент режисера.    

Умар 20. юния 1995. року, поховани є на теметове у Руским Керестуре.

 Припознаня 
За посцигнути резултати у роботи, особлїво у обласци култури, Витомир Бодянєц достал велї припознаня, награди и одликованя: Орден роботи зоз стриберним венцом, Искри култури КПЗ Войводини, Златну значку КПЗ Сербиї, Октоберску награду општини Кула, Златну плакету АРТ Дядя за 35 роки театралней активносци и велї други на рижних театралних смотрох и фестивалох.

+ Витомир Бодянєц ґлумел у тих  театралних фалатох РокТеатрални фалатУлогаМестоРокТеатрални фалатУлогаМесто1946.Михайло Ковач: ЗВАДАРуски Керестур1971.Олександер Ананєв: ВОВЧИЦАСавкаРуски Керестур1948.: ҐОМБИЧКА "1972.Жорж Фейдо: ПАН ЛОВАРДишотел"1948.Бранислав Нушич: НАШО ДЗЕЦИ"1972.Иван Франко: УКРАДЗЕНЕ ЩЕСЦЕ Жид"1952.Демарк: СЛУГА ДВОХ ҐАЗДОХ Нови Сад1974.Бранислав Нушич: ОЖАЛОСЦЕНА ФАМИЛИЯПрока"1953.Михайло Ковач: НА ШВИТАНЮМитро КлїщРуски Керестур1975.Й. С. Попович: КИР ЯНЯКир Яня”1954.М. Мартинович: ТРОМЕ ПИТАЧЕ Грицо”1976.Ерих М. Ремарк: ОСТАТНЯ СТАНЇЦАКох”1955.Молиєр: НА СИЛУ ДОХТОРЗґонарел”1977.М. В. Ґоґоль: РЕВИЗОРШпекин”1957.Б. Нушич: ОЖАЛОСЦЕНА ФАМИЛИЯПрока”1978.Стеван Сремац: ПОП ЧИРА И ПОП СПИРАСпира”1957.Мишко Кранєц: ДРАГА ДО ЗЛОДЇЙСТВАБерден”1979.Бертолд Брехт: ОПЕРА ЗА ТРИ ҐРОШИ Печом”1958.Молиєр: НА СИЛУ ДОХТОРЗґонарел”1981.Е. Лабиш–М. Мишел: ФЛОРЕНТИНСКИ КАЛАПНонанкур”1958.Драґутин Добричанин: ЗАЄДНЇЦКИ КВАРТЕЛЬДїдо Боґа”1982.Бранислав Нушич: ПОДОЗРИВА ОСОБА Єротиє”1961.М. В. Ґоґоль: ЖЕНЇДБАКочкарйовНове Орахово1983.Михайло Ковач: ОРАЧЕ, ОРАЧЕЯнко”1962.Михайло Ковач: ЧЛОВЕК З НАРОДУ”1984.Дю. Скарничи– Р. Тарабузи: КАВИЯР И ҐЕРШЛАЛеонида”1962.Велимир Суботич: ВИЛА ЛАЛА ”1985.Михайло Ковач: ГРИЦОВО ВОЯЧЕНЄАндри”1965.Й. С. Попович: ЗЛА ЖЕНАШтефан Руски Керестур1986.Молина Удовички: ЖЕМ Дїдо”1965.Бранислав Нушич: АНАЛФАБЕТА ”1986.Борислав Пекич: ҐЕНЕРАЛЄ Полковнїк Блауринґ”1966.Максим Горки: НА ДНУАльоша”1988.А. Островски: ЛЄС  Восмибратов”1967.Б. Нушич: ПОДОЗРИВА ОСОБАТаса”1988.Борислав Пекич: У ЕДЕНУ НА ВОСТОКУДруги 
присутни”1968.Й. С. Попович: ЗЛА ЖЕНА ”1989.А. П. Чехов: ПИТАНКИ Чубуков”1969.М. В. Ґоґоль: ЖЕНЇДБАКочкарйов”1990.М. В. Ґоґоль: ЖЕНЇДБАЖевакин”1970.О. Коломиєц: ФАРАОНЄОниско”                                  
 Авторски композициї 
Нова музична творчосц
+ У народним духуЧЕРВЕНЕ ПУПЧЕРокНаслов композициїАвтор текстаРокНаслов композициїАвтор текста1972.Перша любовСилвестер Ґача1972.ДзвонСилвестер Ґача1972.Дзивоцки смутокСилвестер Ґача1974.Найкрасши гласМелания Павлович1972.И вечар и раноМикола Скубан1975.Моя мамаМикола Скубан1973.Кед остатнїразЮлиян Надь1975.ФиялкаВладимир Бесерминї1973.Реґрути одходзаМикола Скубан1975.Школа дзвери отвераМикола Скубан1974.Петровски дзвонСилво Ерделї1976.БайберМикола Скубан1975.Топольова баладаМихал Рамач1976.ОрґонаИрина Гарди-Ковачевич1975.ТебеМелания Кучмаш1983.ГодзинаСерафина Макаї1975.Ютре одходзимЮлиян Надь1983.ЖимаСерафина Макаї1976.Фалшива любовВладимир Бесерминї1983.Коминяр (майстор) ПетроСерафина Макаї1976.ЛюбовКсения Хромиш1984.Мала кухаркаСилвестер Макаї1977Шпи, кохана, шпиМихайло Малацко1984.Нашо дзецинствоВасиль Мудри1979.Прилєцела птицаЮлиян Рац1984.ГунцуткоСерафина Макаї1984.СпреведзенаВасиль Мудри1987.Пионирскей заградки (за єй ювилей)Гавриїл Г. Надь1985.Любов дочекаЮлиян Рац(?)Вельки хлопВладимир Бесерминї1985.Нє скривай свою любовКсения Хромиш(?)МашиниМикола Скубан(?)ОдпочивокМикола Скубан
Нова музична творчосц
+У забавним духуРокНаслов композициїАвтор текста1975.Ноц на розходуМихал Рамач1975.Здогаднї шеаноним1978.ПришагаМелания Кучмаш1983.Нова державаВасиль Мудри 

+ Танци1975.КресцанкаСилвестер Ґача1975.Ой, дїдочку
чичириСилвестер Ґача1976.Дробканєц(без текста)
+Ружова заградкаРокНаслов композициїАвтор текста1990.Квети лядовоМелания Римар

+Витомир Бодянєц як радио-шпивач знял 
за архиву Радио Нового Саду тоти шпиванки:Мойому влалу (Я. Бучко)
 Грайце лєм гудаци (Я. Сивч - Я. Салак)
 А мац надумала (народна)Чекал сом милу (С. Загорянски)
 Мацерова мушкатла (Я. Сивч)
 Дїдово писмо (И. Тимко)У фонотеки Радио Нового Саду  єст тоти шпивнаки 
хтори компоновал Витомир Бодянєц:1. Дюрдьове мой - Mария Пушкаш (тота 
верзия  Вера Салонски)

2. Дзивоцки смуток - Марица Рац

3. Пайташки мойо - Дзивоцка ґрупа

4. Перша любов (Черешенки) - Mария Пушкаш

5. Прилєцела птица - Юлиян Рац и Йовґен Надь

6. Любов - Агнета Тимко и Юлиян Рац7. Любов дочека - Юлиян Рац
8. Квети лядово - Мирко Ґаднянски

9. Любов -  Натала Барна и Гелена 

Сабадош

10. Байбер - Павле Паланчаї

11. Дзвон - Дзецинска ґрупа з Нового Саду

12. Найкрасши глас - Олена Надь

 Ґалерия 

 Литература 

 Дюра Латяк - 50 роки Драмского меморияла Петра Ризнича Дядї, Завод за културу войводянских Руснацох, НВУ Руске слово и Дом култури Руски Керестур, 2018, Витомир (Янко) Бодянєц, боки 128-130

 Червена ружа 1962-2011, Витомир Бодянєц, биоґрафия и композициї, том 2, бок 484.

 Витомир Бодянєц 1932-1995 (In memoriam) - Дзвони, християнски часопис, чис. 7 юлий 1995, бок 26

 ТЕАТЕР ТО ЦИ ДОСЦ ВЄДНАК "ВДЕРЕНИ ЛЮДЗЕ" (Витомир Бодянєц) - МАК ч. 10, рок 13, октобер 1984, б. 10-13
 Bodianets,  Vitomir. See Diada Rusyn National Theater,  P. R. Magocsi and Ivan Pop: Encyclopedia of Rusyn History and Culture, University of Toronto, 2005, ISBN 0-8020-3556-3, p. 42.

 Вонкашнї вязи 

 АРТ „Дядя” бул як зачатнїк

 Велї Витомирово улоги - портрет Витомира Бодянца

 ЗАБИВАЧКИ ШВИНЬОХ - Обичаї з традициї Руснацох у Войводини - 1. часц

 ЗАБИВАЧКИ ШВИНЬОХ - Обичаї з традициї Руснацох у Войводини - 2. часц

 ЗАБИВАЧКИ ШВИНЬОХ - Обичаї з традициї Руснацох у Войводини - 3. часц


Катеґория:Руснаци у Сербиї
Катеґория:Керестурци
Катеґория:Учителє
Катеґория:Ґлумци
Катеґория:Ґлумци аматере
Катеґория:Композиторе
Катеґория:Шпиваче
Катеґория:Дириґенти
Катеґория:Дїяче у култури
Катеґория:Народзени 1932
Катеґория:6. юлий
Катеґория:Умарли 1995
Катеґория:20. юний